cyanic-selkie/wikianc huggingface dataset:
Virtuelt privat nettverk
Begrensninger ved nettverksbruk
En begrensing som følger med tradisjonelle VPN-tjenester er at de ikke støtter node-til-node-tilkobling, som igjen er kritisk for bruk i private LAN-nettverk. Derfor vil kommunikasjon, programvare og nettverksfunksjoner i noen tilfeller ikke fungere da disse benytter lag 2-protokollen. For å omgå dette problemet er det blitt utviklet nye varianter av VPN, inkludert egne tjenester for LAN (VPLS) og skreddersydde lag 2 tunnel-protokoller.
Circaeasteraceae
Circaeasteraceae er en plantefamilie i ordenen Ranunculales. Den omfatter to arter i to slekter som av noen har vært plassert i distinkte familier (Circaeasteraceae og Kingdoniaceae), men som i APG III-systemet plasseres i en familie. Begge artene vokser i Kina, ved foten av Himalaya.
Slekter og arter
Circaeaster Kingdonia
Pappmasjé
Pappmasjé (fra fransk papier-maché (tygd papir) består av papir, iblant tekstiler samt en sammenbindende væskesubstans (for eksempel lim), og brukes til modellering. Pappmasjé ble patentert på 1700-tallet, men ble brukt i Kina lenge før dette, på 200-tallet f.Kr. Man kan lage pappmasjé selv av avispapir og for eksempel tapetklister eller en blanding av kokende vann og hvetemel.
På Wernersholm i Bergen ble det reist en kirke med plass til rundt 800 personer ved hjelp av pappmasjé.
Litteraturåret 1973
Litteraturåret 1973 er en oversikt over utgivelser, hendelser, prisvinnere og avdøde personer med tilknytning til litteratur i 1973.
Dødsfall
produsent, skuespiller og låtskriver ||align=center|73 ||align=center|1899 ||
|| forfatter, dikter, filolog og universitetsprofessor ||align=center|81 ||align=center|1892 || og politisk aktivist ||align=center|40 ||align=center|1932 ||
Urup
Urup (russisk: Уру́п; japansk: 得撫島; Uruppu) er ei øy i Kurilene nord for Japan som hører til Russland. Den har et areal på 1430 km² og det høyeste punktet er Gora Ivao (1426 moh).
Øya hørte opprinnelig til Matsumae-klanen, før det kom inn under regionen Hokkaidō sin kontroll. Siden andre verdenskrig har Urup hørt til Sakhalin oblast i Russland.
Sundet mellom Urup og Iturup heter Vriessundet etter den nederlandske oppdageren Maarten Gerritsz Vries, som var den første europeeren som utforsket området. Sundet mellom Urup og Simusjir heter Boussolesundet, etter det franske ordet for «kompass», som var navnet på et av fartøyene til La Pérouse. Denne franske sjøfareren utforsket området rundt Kurilene i 1787.
Historie
Til å begynne med var øya bosatt av ainofolk, det innfødte folkeslaget på Kurilene, Sakhalin og Hokkaidō. Den første europeeren kom hit i 1643, med et skip fra Det nederlandske østindiske selskapet kommandert av Maarten Gerritsz Vries. De gikk i land her og letet trolig etter pels.
Russiske pelsjegere dukket opp i området på 1700-tallet på jakt etter havoter. Det oppstod strid mellom russerne og ainufolket i 1772 og russerne forlot området for en periode, men kom raskt tilbake. En liten russisk bosetning ble opprettet på Urup av pelsjegeren Ivan Tsjernyj i 1768, etter instruksjoner fra guvernøren i Sibir. I 1770-årene ble det gjort forsøk på å opprette handel med japanerne på Yezo (Hokkaido), men dette tok slutt da Yezo ble ødelagt av en tsunami i juni 1780.
Øya ble værende under Japan fram til august 1945, da sovjetiske styrker invaderte Mandsjuria og Kurilene og sendte de japanske innbyggerne på Urup tilbake til Hokkaidō. I 1952 signerte de to partene San Francisco-traktaten der Japan sa fra seg kravet på øya.
Alnej-Tsjasjakondzja
Alnej-Tsjasjakondzja er et vulkansystem nord på Kamtsjatkahalvøya i Russland. Det består av to stratovulkaner, Alnej (2598 moh) og Tsjasjakondzja (2526 moh).
Det britiske kommunistpartiet
Det britiske kommunistpartiet (engelsk: The Communist Party of Great Britain, forkortet CPGB) er et tidligere britisk politisk parti og var det største kommunistpartiet i Storbritannia, skjønt det ble aldri noe masseparti som tilsvarende i Frankrike og Italia. Det eksisterte fra 1920 til 1991. Det eksisterer i dag en gruppe som kaller seg CPGB, men denne har ikke noe med det opprinnelige britiske kommunistpartiet å gjøre.
Opprettelse
Det britiske kommunistpartiet ble opprett i 1920 etter at den tredje internasjonal hadde besluttet at større forsøk burde bli gjort for å etablere kommunistpartier verden over. Det britiske kommunistpartiet, CPGB, ble opprettet ved at flere mindre marxistiske partier, inkludert Det britiske sosialistpartier, Det kommunistiske enhetsgruppen fra Det sosialistiske arbeiderparti, og Sør-Wales sosialistiske samfunn. Partiet fikk også støtte fra kommunistfraksjonen i National Guilds League, fra ulike arbeiderkomiteer, sosialistklubber og enkeltpersoner og mange tidligere medlemmer av kampanjen «Hands Off Russia». Flere avdelinger og medlemmer fra Det uavhengige arbeiderpartiet (mellom 1906 og 1932 en partifraksjon innen Labour Party) var også tilsluttet. Som medlem av Det britiske sosialistpartiet sluttet parlamentsmedlemmet Cecil L'Estrange Malone seg også til CPGB.
I januar 1921 ble CPGB opprettet etter at flertallet i Sylvia Pankhursts gruppe i den britiske seksjonen av Den tredje internasjonal og Det skotske kommunistpartiet ble enig om å slå seg sammen.
Partiet økte i en periode med voksende politisk radikalisme i Storbritannia rett etter den første verdenskrig og den russiske revolusjon, og ble også representert i Storbritannia av bevegelsen Red Clydeside, en skotsk radikalisering i byen Glasgow og i de urbane områdene rundt byen ved breddene av elven Clyde som Clydebank, Greenock og Paisley.
I løpet av forhandlingene som førte til initiering av partiet, ble en rekke saker heftig diskutert. Blant de mest omstridte var spørsmålene om «parlamentarisme» og holdning kommunistpartiet skulle ha til Labour Party, det britiske arbeiderpartiet. «Parlamentarisme» refererte til en strategi om å delta parlamentariske valg og arbeide innenfor eksisterende demokratiske systemer, eller ikke. Det var en strategi assosiert med partier fra den andre internasjonalen og det var delvis av denne årsak at det ble motsatt av de som å ønsket å bryte med sosialdemokratiet. Kritikerne hevdet at parlamentarismen hadde fått de eldre partiene til bli reformistiske ettersom den hadde oppmuntret dem til å legge større vekt på å vinne stemmer enn å arbeide for sosialismen, at den hadde oppmuntret opportunister og strebere inn i bevegelsen og at den betydde en akseptering av lovligheten til kapitalismens eksisterende styrende institusjoner. Tilsvarende ble tilknytning til Labour Party avvist på grunn av at kommunister ikke burde samarbeide med «reformistiske» sosialdemokratiske partier. Disse venstrekommunistiske posisjonene fikk betydelig støtte, og ble fremmet av Sylvia Pankhurst, Willie Gallacher og andre kjente aktivister. Imidlertid tok Sovjetunionens kommunistiske parti det motsatte synet. I 1920 argumenterte Vladimir Lenin i sitt essay ''«Radikalismen» - Kommunismens barnesykdom" at kommunistpartiet burde arbeide med reformistiske fagforeninger og sosialdemokratiske partier ettersom disse var de eksisterende organisasjonene til arbeiderklassen. Lenin argumenterte at om slike organisasjoner fikk makten, ville de deretter vise at de ikke var på arbeiderklassens side, deretter ville arbeiderne bli desillusjonerte og komme til å støtte kommunistpartiet. Lenins mening ble etter hvert rådende.
Innledningsvis forsøkte derfor kommunistpartiet å arbeide innenfor Labour Party som på denne tiden fungerte hovedsakelig som en føderasjon av venstreorienterte grupper og foreninger, og hadde kun tillatt individuelle medlemskap siden 1918. Imidlertid til tross for støtte fra kjente figurer (som eksempelvis James Maxton, partileder fra det uavhengige arbeiderpartiet), besluttet Labour Party å gå imot tilknytning til kommunistpartiet. Selv mens kommunistpartiet søkte tilknytning og forsøkte å påvirke medlemmer i Labour Party, fremmet de egne kandidater ved parlamentsvalgene.
Som følge av at tilknytning ble vanskelig eller umulig, oppmuntret kommunistpartiet sine medlemmer til melde seg inn i Labour Party hver for seg og søke støtte fra Labour Party eller hjelp for å stille til valg. Flere kommunister ble således kandidater for Labour Party, og ved parlamentsvalget i 1922 ble både Shapurji Saklatvala og Walton Newbold valgt.
1920- og 1930-tallet
Gjennom hele 1920- og det meste av 1930-tallet besluttet CPGB å opprettholde doktrinen at kommunistpartiet skulle bestå av revolusjonære kadre og ikke være åpne for alle som søkte medlemskap. CPGB som den britiske seksjonen av den kommunistiske internasjonalen var forpliktet til å gjennomføre beslutninger fra høyere organer som partiet skulle koordinere.
Det viste seg å være en blandet velsignelse i generalstreiken i 1926 umiddelbart før hvor store deler av sentralstyret i CPGB ble fengslet. Tolv ble anklaget for «opprørsk konspirasjon». Fem ble fengslet for et år og andre for seks måneder. Et annet betydelig problem for partiet var dets politikk å gi avkall på egen rolle og fremme at hovedstyret i fagforeningskongressen til å spille en revolusjonær rolle.
Uansett i løpet av streiken og i løpet av den langvarige kampen i den påfølgende gruvearbeiderstreiken, var medlemmene i kommunistpartiet fremst i å forsvare streiken og forsøke å utvikle solidaritet blant gruvearbeiderne. Resultatet var at antallet medlemmer til partiet økte stort i gruvearbeiderområdene i løpet av 1926 og 1927. Mye av denne framgangen gikk derimot tapt i løpet av den tredje periode, men dens innflytelse ble utviklet i bestemte områder som kom til å fortsette inntil partiets nedleggelse flere tiår senere.
Kommunistpartiet greide å skape et militant lag som var meget engasjert overfor partiet og dets politikk, skjønt denne støtten var konsentrert i særskilte næringer, særlig i tungindustrien, blant tekstil- og gruvearbeidere, og i tillegg tenderte den til være konsentrert regionalt til kullgruveområder, bestemte industribyer som Glasgow og i det jødiske østområdet av London. Faktisk var den walisiske landsbyen Maerdy i Rhonddadalen sammen med landsbyen Chopwell i Tyne and Wear i nordlige England de to fremste kommunistiske stedene som derfor ble kalt for «Lille-Moskva».
Denne støtten som ble bygd i løpet av partiets første ble skadelidende i løpet av den tredje periode i tiden 1929 til 1932 da denne perioden var den såkalte «fornyede revolusjonære framgang», slik det ny stalinistiske lederskapet av Komintern valgte å ordlegge seg. Resultatet av denne «klasse mot klasse»-politikken var at de sosialdemokratiske og liberale partiene ble sett på som en like stor trussel som de åpent fascistiske partiene, og ble derfor beskrevet som «sosialfascistiske». Enhver form for allianse med sosialfascistene ble forbudt.
Den tredje periode betydde også at kommunistpartiet forsøkte å utvikle revolusjonære fagforeninger i opposisjon til de etablerte fagforeningene. Disse hadde bortimot ingen suksess, skjønt en liten håndfull «røde» fagforeninger ble opprettet, blant dem en for gruvearbeidere i Skottland og en skredderforening i østlige London. Arthur Horner, kommunistlederen for gruvearbeiderne i Wales, kjempet imot forsøk på å opprette tilsvarende fagforeninger i hans område.
Selv om den tredje periode ved alle konvensjonelle mål var en total politisk fiasko, var den en «heroisk» periode for britisk kommunisme og en av dens kampanjer fikk innvirkning utenfor egne rekker. Det var National Unemployed Workers' Movement, «bevegelsen for de nasjonale arbeidsledige arbeidere», ledet av Wal Hannington. Økende arbeidsledighet hadde ført til betydelig økning av antallet medlemmer i partiet, særlig fra tungindustrien. Disse organiserte en rekke marsjer og demonstrasjonstog mot arbeidsledighet i løpet av 1930-tallet. Selv disse oppsto i den tredje periode under den store depresjonen, var denne bevegelsen en betydelig kampanje gjennom også perioden med folkefronten, inntil den ble oppløst i 1941.
Etter at Adolf Hitler seiret i Tyskland ble ideologien til den tredje periode frafalt av alle kommunistpartier og gikk over til ideologien med folkefronten. Denne politikken argumenterte at fascismen var den største trusselen mot arbeiderbevegelsen og at den trengte å alliere seg med alle antifascistiske styrker, inkludert høyreorienterte demokratiske partier. I Storbritannia ble denne politikken uttrykt i det britiske kommunistpartiets forsøk på å opprette en allianse med Labour Party og selv med krefter til høyre for Labour Party. Etter å ha posisjonert seg selv til venstre for Labour Party i løpet av den tredje periode, forflyttet partiet seg ideologisk mot høyre.
I parlamentsvalget i 1935 ble Willie Gallacher valgt som kommunistpartiets første parlamentsmedlem på seks år og deres første parlamentsmedlem i opposisjon mot Labour Party. Gallacher ble valgt i valgkretsen West Fife i Skottland, en kullgruveregion hvor kommunistene hadde betydelig støtte. I løpet av 1930-tallet gikk kommunistpartiet imot den konservative regjeringens politikk med pasifisering overfor det nasjonalsosialistiske Tyskland og fascistiske Italia. På gatene spilte partimedlemmene en ledende rolle i kampen mot Den britiske union av fascister, ledet av Oswald Mosley, og hvor disses «svartskjorter» forsøkte å etterligne tyske nasjonalsosialister med antisemittiske aksjoner i London og andre større britiske byer – skjønt kommunistpartiets ledelse forsøkte å hindre kommunistene i å delta i forsvaret av Cable Street slik at de måtte opptrådte under dekke å tilhøre «eks-tjenestemenns forening», og på den dagen sendte partiet ut et flygeblad for en annen demonstrasjon ved Trafalgar Square for å trekke sine medlemmer vekk fra East End.
Fra 1940- til 1960-tallet
Ved begynnelsen av den andre verdenskrig i 1939 fortsatte kommunistpartiet å gi støtte til kampen på to fronter: mot Chamberlain hjemme og mot nasjonalsosialisme i utlandet. Imidlertid på grunn av direkte intervensjon av den kommunistiske internasjonale, igangsatt av Josef Stalin, ble denne politikken raskt endret for å komme på linje med andre kommunistpartier. CPGB begynte deretter å drive kampanjer for fred og beskrev krigen som et produkt av imperialisme på begge sider hvor arbeiderklassen ikke burde velge side. Det møtte opposisjonen innenfor kommunistpartiets egne rekker ved Harry Pollitt og J. R. Campbell, redaktør av avisen Daily Worker, og begge ble fjernet fra sine posisjoner i oktober 1939. Pollitt ble erstattet av Rajani Palme Dutt. Fra 1939 til 1941 var kommunistpartiet aktiv i å støtte streiker og i fordømme regjeringen for dens deltagelse i krigen.
Men da Sovjetunionen i 1941 ble invadert av det nasjonalsosialistiske Tyskland endret det britiske kommunistpartiet sin politikk øyeblikkelig og kom ut med støtte for krigen på det grunnlag at den nå hadde blitt en krig mot fascismen. Pollitt kom tilbake til sin gamle posisjon som partisekretær. Faktisk var kommunistenes støtte til krigen så høyrøstet at de satte i gang en kampanje for en andre front for å støtte Sovjetunionen og for å ramme aksemaktene og føre til deres nederlag. De var nå imot streiker i industrien da det ville ramme krigsinnsatsen og støttet den nasjonale regjering som var ledet av konservative Winston Churchill og Labours Clement Attlee. Kommunistpartiets patriotiske posisjon var av en slik karakter at ved suppleringsvalg i Cardiff i 1943 gikk de aktivt ut og drev kampanje for det konservative partiets kandidat mot Fenner Brockway, kandidat for Independent Labour Party. Partiet angrep streikene og karakteriserte dem som «trotskistiske agenter»; William Wainwrights pamflett Clear out Trotsky's Agents advarte som følgende: «Du må trene deg opp til omringe disse langt mer sleske fiendene... de er kalt for trotskister.»
Ved parlamentsvalget i 1945 mottok kommunistpartiet rundt 103 000 stemmer, og to kommunister ble valgt inn som medlemmer av parlamentet, en var den før nevnte Gallacher, den andre var Phil Piratin som var Mile End, den østlige delen av sentrale London. Harry Pollitt klarte ikke å bli valgt og manglet kun 972 stemmer for å vinne valgkretsen Rhondda East. Begge parlamentsmedlemmene mistet dog sine plasser ved neste valg i 1950.
Kommunistpartiet var fortsatt ivrig etter å demonstrere sin lojalitet til Storbritannias industrielle konkurranseevne. Ved den 19. kongressen stilte Harry Pollitt det retoriske spørsmålet: «hvorfor trenger vi å øke produksjonen?» Svaret var for «å betale for hva vi trenger å importere. For beholde vår uavhengighet som en nasjon.» Antallet partimedlemmer nådde et høydepunkt i løpet av 1943 med rundt 60 000 medlemmer. Til tross for å ha tilknyttet flere ledende intellektuelle, særlig i kommunistpartiets historikergruppe, var partiet fortsatt lite sammenlignet med sine motparter på kontinentet. Det franske kommunistpartiet hadde eksempelvis rundt 800 000 medlemmer og det italienske kommunistpartiet hadde rundt 1,7 millioner medlemmer. Det britiske kommunistpartiet forsøkte uten hell å knytte seg opp til Labour Party i 1935, 1943 og 1946.
I 1951 utstedte partiet et program kalt for Den britiske veien til sosialismen, offisielt vedtatt ved den 22. kongress i april 1952. Programmet fremmet uttrykkelig muligheten for en fredfylt, reformistisk overgang til sosialismen – men kun etter at den hadde blitt personlig godkjent av Stalin selv. Viktigheten av dette dokumentet er delvis at det ga avkall på den revolusjonære hensikt som det i utgangspunktet ble opprettet på. Dokumentet forble gyldig og retningsgivende for partiet helt til det ble oppløst i 1991, skjønt delvis i endret form, og selv i dag er det programmet for en gruppe som kaller seg for «det britiske kommunistpartiet», opprettet i 1988 og som hevder at det er fortsettelsen av CPGB. Det ble siden avslørt at på 1950-tallet mottok kommunistpartiets Reuben Falber rundt 100 000 pund i året fra Sovjetunionens kommunistiske parti, og selv inn på 1970-tallet ble det fortsatt betalt rundt 15 000 pund i «pensjon», i henhold til historikeren Geoff Andrews, som la til at blant de som mottok penger var også Rajani Palme Dutt.
Fra krigsårene og til 1956 var det britiske kommunistpartiet på høyden av sin makt og innflytelse i arbeiderbevegelsen i Storbritannia. Mange øvrighetspersoner i fagforeningene var partimedlemmer, særlig innenfor gruvearbeidere og elektrisitetsvesenet. I tillegg var store deler av det radikale venstre innenfor Labour Party sterkt påvirket av kommunistpartiet. Det var få avhoppere, kanskje mest kjent var Eric Heffer, den framtidige parlamentsmedlem for Labour Party, som forlot kommunistpartiet på slutten av 1940-tallet.
Stalins død i 1953 og opprøret i Øst-Tyskland det samme året fikk liten betydning for kommunistpartiet, men det var bare begynnelsen på hva som skulle komme. Langt større betydning hadde Nikita Khrusjtsjovs «hemmelige tale», Om personkulten og dens konsekvenser, på den 20. kongress for Sovjetunionens kommunistparti, og hvor han fordømte Stalin. Arbeideruro i Polen i 1956 forstyrret ikke bare det britiske kommunistpartiet, men også mange andre kommunistpartier. CPGB erfarte det største frafallet av medlemmer da Sovjetunionens hær invaderte og knuste oppstanden i Ungarn i 1956. Mellom en fjerdedel og en tredjedel gikk ut. Det samme gjorde mange ledende intellektuelle. Hendelsene i Ungarn ble innledningsvis dekket av CPGBs journalist fra Daily Worker, Peter Fryer, men hans reportasjer ble sensurert. Da han kom tilbake til Storbritannia trakk han seg fra avisen og ble utvist fra partiet.
Den hardnakkede støttet til Moskvas linje uansett hva som kom derfra førte til det nedsettende tilnavnet «tankies» (med referanse til det sovjetiske tanksene og panservognene i Ungarn) for de mest tradisjonalistiske prosovjetiske seksjonen av partiet. Betegnelsen var fortsatt i bruk ut på 1980-tallet. I uansett tilfelle var den ensrettede støtten til Moskva «et hammerslag for CPGBs kredibilitet.»
1960- og 1970-tallet: tilbakegang
Etter de katastrofale hendelsene i 1956 ble kommunistpartiet i økende grad redusert til en pressegruppe som forsøkte å benytte sin godt organiserte base i fagforeningene til å presse Labour Party mot venstre. Fagforeningsmedlemmer i partiet i 1968 omfattet John Tocher, George Wake, Dick Etheridge og Cyril Morton (AEU) Mick McGahey, Arthur True og Sammy Moore (NUM) Lou Lewis (UCATT) og Max Morris (NUT). Ken Gill ble partiets valgte leder i 1968 og ekskommunisten Hugh Scanlon ble valgt til president av Amalgamated Engineering and Electrical Union (AEU) for «det brede venstre» året før og beseiret da Reg Birch, en maoistisk tidligere medlem av kommunistpartiet. Det brede venstre sørget også for å bidra til å velge Ray Buckton (Aslef), Ken Cameron (FBU), Alan Sapper (ACTT) og Jack Jones (TGWU) i 1969. Industriorganisatoren Gerry Pocock beskrev industridepartementet som «et parti innenfor partiet.»
Partiets orientering var etterlatt til fagforeningsledere, ikke til rang og tidligere kreditering. Historikeren Geoff Andrews mener «det var rollen til fagforeningstillitsvalgt i organiseringen av det brede venstre og påvirket fagforeningsledere som var nøkkelen framfor organisatoriske menige i utfordring av lederskapet». Partiets forsøk på å etablere en valgbase feilet gjentatte ganger. De beholdt en håndfull plasser i lokale råd rundt om i landet, men kommunistpartiets eneste representant i parlamentet var i Overhuset da Wogan Philipps, sønn av en skipseier og langvarig medlem av partiet, arvet tittelen Lord Milford da hans far døde i 1963. Daily Worker ble omdøpt til Morning Star i 1966. På samme tid ble partiet i økende grad polarisert mellom de som søkte å opprettholde tette kontakter med Sovjetunionen og de som søkte å omforme partiet til en politisk kraft uavhengig av Moskva.
Det internasjonale splittelsen mellom Moskva og Beijing i 1961 førte til fraksjoner i mange kommunistpartier, men det var liten sympati for kinesisk kommunisme i det relativt lille britiske partiet. Kanskje best kjent var den lille minoriteten i CPGB som motsatte seg den Moskvatro linjen var Michael McCreery, som opprettet Komiteen for å beseire revisjonismen for kommunistisk enhet. Denne lille gruppen forlot CPGB i 1963. McCreery døde to år senere i 1965 på New Zealand. Senere dannet det seg en mer betydningsfull gruppe rundt Reg Birch, fagforeningsleder, som etablerte Det britiske kommunistpartiet (marxist-leninistene), og innledningsvis støttet denne gruppen posisjonen til Det kinesiske kommunistiske parti.
Fraksjonene i partiet i striden om partiets selvstyre overfor Moskva nådde en krise i 1968 ved Warszawapaktens invasjon av Tsjekkoslovakia. Det britiske kommunistpartiet med minne fra Ungarn 1956 fortsatt friskt i minnet, svarte med en meget mild kritikk av Moskva, men nektet å kalle det for en invasjon og fortrakk begrepet «intervensjon». Tre dager etter invasjonen sa John Gollan at «vi forstår fullstendig bekymringen til Sovjetunionen om sikkerheten i den sosialistiske leiren... vi uttaler oss som sanne venner av Sovjetunionen.» Selv dette provoserte fram en lokal splittelse ved at den såkalte appellgruppen, og som på mange måter en forløper for splittelsen i 1977 som dannet Det nye kommunistpartiet. Fra denne tiden og framover var de mest tradisjonstro elementene i kommunistpartiet igjen referert til som «tankies», «panservognene», av deres interne motstandere grunnet deres støtte til Warszawapaktens styrker. Andre innenfor partiet lente seg i økende grad mot en eurokommunistisk modell som var den ledende tendensen innenfor de store kommunistpartiene i Italia og senere i Spania.
Sue Slipman, i hovedstyret i 1975, og i redaksjonsstyret for Marxism Today; Jon Bloomfield, tidligere studentorganisator, ble distriktssekretær i West Midlands; Dave Cook ble nasjonal organisator i 1975; Beatrix Campbell og Judith Hunt aktiv i National Women’s Advisory; akademikeren Martin Jacques erstattet James Klugmann i Marxism Today i 1977; og kritikere fra tidligere tider, som Eric Hobsbawm og Monty Johnstone, fikk mer innflytelse.
En siste sterke valgdeltagelse for kommunistpartiet skjedde i parlamentsvalget i februar 1974 i valgkretsen Central Dunbartonshire hvor kommunistkandidaten Jimmy Reid vant bortimot 6000 stemmer. Det sterke resultatet var hovedsakelig personlige stemmer til Reid som var en framtredende lokal fagforeningsleder og fikk mye støtte grunnet sin prominente rolle i direkte aksjonen ved Upper Clyde Shipbuilders som hadde skjedd noen få år tidligere og som ble oppfattet som at det hadde reddet lokale arbeidsplasser. Nasjonalt gikk antallet stemmer til kommunistpartiet nedover.
I henhold til partiets offisielle historikere var denne perioden markert av voksende skille mellom de som praktiserte kulturell politikk, sterkt inspirert av skriftene til Antonio Gramsci, og partiets mektige industriavdeling som fremmet en politikk for en militant arbeiderklasse. Kulturpolitikkens fløy hadde påvirkning på partiets unge fløy på 1960-tallet og var også innflytelsesrik i studentrekkene. Da mange av disse var akademikere eller profesjonelle intellektuelle, var de også preget av miljøspørsmål og kvinnesak, emner som de tradisjonelle mente var enten irrelevante eller tok fokuset vekk fra klassekampen.
Utover 1970-tallet og antallet arbeidsledige innenfor den britiske industrisektoren økte, fortsatte spenningene i partiet å øke samtidig som antallet medlemmer fortsatte å synke.
1977–1991: nedleggelse
Ved debatten i 1977 om det nye utkastet for Den britisk vei til sosialismen ble det britiske kommunistpartiet ført ytterligere mot sitt bristepunkt. Mange av motstanderne av eurokommunismen besluttet at de måtte opprette deres eget kommunistparti som ikke var, slik de så det, revisjonistisk. «Det nye kommunistpartiet i Storbritannia» («The New Communist Party of Britain») ble opprettet under ledelse av Sid French som var sekretær i det viktige fagforeningsområdet i Surrey.
En annen gruppe, ledet av Fergus Nicholson, forble i partiet og utga utgivelsen Straight Left («Rett venstre»). Det fungerte som et utløp for deres syn foruten også som redskap for organisering i deres arbeid innenfor Labour Party. Nicholson hadde tidligere deltatt i etableringen av en fraksjon kalt «Clause Four» innenfor Labours studentbevegelse. Nicholson skrev under navnet «Harry Steel», en kombinasjon av navnet Stalin («stålmannen» på russisk) og Harry Pollitt. Gruppen rundt Straight Left fikk betydelig innflytelse på fagforeningsbevegelsen, Kampanjen for kjernefysisk nedrusting, bevegelsen mot apartheid og til dels også på en del parlamentsmedlemmer fra Labour.
Under innflytelse fra Eric Hobsbawm på den motsatte fløyen i partiet, ble Martin Jacques redaktør for partiets viktige teoretiske magasin Marxism Today og gjorde det i løpet av relativt kort tid til et betydningsfullt blad for eurokommunismen i partiet, og tilgjengelig for den bredere venstresiden, særlige den myke venstresiden rundt Neil Kinnock i Labour. Selv om magasinets opplag økte, var det fortsatt en betydelig utgiftspost for et lite parti. Martin Jacques selv var allerede så tidlig som i 1983 kommet til den beslutning at kommunistpartiet var ikke til å omformes, men han ble værende grunnet utgivelsen av Marxism Today. At han mente partiet var fortapt «kom som et sjokk på en del av hans kamerater», som Nina Temple, og som var like «ulykkelig som Jacques, men ble værende kun av lojalitet til ham.»
Den langvarige debatten i 1984 mellom flertallet av lederskapet og motstanderne av eurokommunismen (assosiert med fagforeningsaktivistene) blusset opp da distriktskongressen i London ble avsluttet og lukket for å ha insistert på å gi fulle rettigheter til kamerater som hadde blitt utestengt av sentralstyret. Etter at generalsekretæren stengte kongressen ble et antall medlemmer igjen i et rom og holdt da det som effektivt ble opprettelsen av et utbryterparti, selv om partiets formelle splittelse skjedde fire år senere. Mindretallet opprettet et nettverk av lesere av Morning Star og kalte seg selv for «kommunistisk kampanjegruppe». I 1988 hadde disse formelt gått ut av partiet for å opprette et utbryterparti som også kalte seg for «Det britiske kommunistpartiet».
I 1991 kollapset Sovjetunionen og det fikk avgjørende effekt også på lederskapet i CPGB, ledet av Nina Temple og dominert av eurokommunismen, de besluttet å oppgi og nedlegge det britiske kommunistpartiet det samme året. Isteden gikk de ut og etablere det postkommunistiske Demokratiske venstre, en venstreorientert tankesmie framfor et politisk parti. Det fikk kort varighet og ble oppløst i 1999, men ble erstattet av tankesmien New Politics Network som igjen ble slått sammen med pressegruppen Charter 88 i 2007. Denne sammenslåingen førte til Unlock Democracy som var involvert i ja-kampanjen under folkeavstemning om ny valgordning i Storbritannia i 2011.
En del ihuga skotske medlemmer av det tidligere partiet opprettet Det skotske kommunistpartiet i 1991, mens andre var uenige og dannet Democratic Left Scotland, og Democratic Left Wales Chwith Ddemocrataidd (som fortsatt eksisterer). Tilhengerne av leninismen, som hadde gått tilbake til CPGB tidlig på 1980-tallet, erklærte at de ville gjenopprette det tidligere britiske kommunistpartiet, og de holdt en krisekonferanse hvor de krevde de tidligere navnet på partiet. De er nå «Det britiske kommunistpartiet» og utgir Weekly Worker. Det europeiske venstrepartiet, et politisk parti på europeisk nivå, hvor flere tidligere britiske kommunistmedlemmer har gått inn i, etablerte i 2008 en uforpliktende britisk seksjon som ikke stiller til valg.
Lene Løseth
Lene Løseth (født 26. november 1986) er en norsk tidligere alpinist som kjørte for Spjelkavik IL i Ålesund.
Hun deltok i VM 2007 i Åre, der hun ble nr. 38 i storslalåm og nr. 23 i slalåm.
Akhtang
Akhtang er en skjoldvulkan med en liten basaltisk stratovulkan i Sredinnyjfjellene på Kamtsjatkahalvøya i Russland, sørøst for vulkanen Itsjinskij. Vulkanens bergarter stammer fra holocen.
Lene Løseth
I slutten av februar 2011 bestemte hun seg for å legge opp med umiddelbar virkning.
Edna Best
Edna Best (født 3. mars 1900 i England, død 18. september 1974) var en britisk skuespillerinne.
Lene Løseth
Lenes søstre Nina og Mona er også alpinister.
VM i kunstløp 1932
Karl Schäfer fra Østerrike vant sitt tredje strake verdensmesterskap i kunstløp for menn og norske Sonja Henie vant sitt sjette strake mesterskap for kvinner. Andrée Brunet og Pierre Brunet fra Frankrike ble verdensmester i parløp.
Edna Best
Hun debuterte som skuespiller ved Grand Theatre i Southampton i 1917. Hun blir best husket for sin rolle som mor i den opprinnelige filmversjonen av Alfred Hitchcocks The Man Who Knew Too Much fra 1934. Blant hennes andre kjente filmer er Intermezzo: A Love Story (1939), The Late George Apley og The Ghost and Mrs. Muir (begge fra 1947) og The Iron Curtain (1948). Hun fikk en nominasjon for en Emmy Award i 1957 for sin rolle i This Happy Breed.
Best ble tildelt en stjerne på Hollywood Walk of Fame som ligger ved 6124 Hollywood Boulevard, som hun mottok for hennes mange bidrag til filmens. Hun døde i Genève i Sveits i september 1974 i en alder av 74 år. Hun var gift tre ganger og skilt to ganger. Hennes ekteskap med skuespiller Herbert Marshall (fra 1928 til 1940) førte til hennes eneste barn, en datter, skuespillerinnen Sarah Marshall. Hennes siste ekteskap, til Nat Wolff, varte fram til hans død i 1959.
Handsome Lake gasskraftverk
Handsome Lake gasskraftverk er et varmekraftverk i delstaten Pennsylvania i det østlige USA. Det har en installert produksjonskapasitet på 267 MW. Operatør er energiselskapet Constellation Energy Group. Brenselkilden er naturgass.
Rione San Saba
San Saba er en bydel (rione) i Roma. San Saba har navn etter kirka San Saba, som ligger sentralt i bydelen. San Saba ligger i den sørlige utkanten av Romas historiske sentrum, og omfatter området mellom Via delle Terme di Caracallo og bymuren.
Birger Magnus
Birger Magnus (født 8. april 1955) er en norsk næringslivsleder. Han er styreleder i NRK og Hafslund ASA, og var tidligere også styreleder i Storebrand ASA og Statoil Fuel & Retail. Han er dessuten styreleder i oppstartselskapene Oda, XENETA og Working Group Two, samt Holmenkollen Skifestival og stiftelsen Aktiv mot kreft.
Magnus var i årene 1996–2009 konserndirektør i Schibsted. Han var styreleder i Aftonbladet, Svenska Dagbladet, 20 min Holding, Aftenposten, VG og Media Norge. Magnus var før det partner i konsulentselskapet McKinsey & Company.
Saniteten i Sjøforsvaret
Saniteten i Sjøforsvaret (SANSJØ) bidrar med sanitetspersonell til operative fartøyer i Marinen og Kystvakten, støtter alle avdelinger med sanitetspersonell, drifter bedriftshelsetjenesten, drifter allmennhelsetjenesten ved sykestuene, driver utdanning og mønstring av Sjøforsvarets mannskaper innenfor sanitet, og fungerer som rådgivere for Sjøforsvarets ledelse og avdelinger.
Birger Magnus
Birger Magnus er utdannet sivilingeniør fra Norges tekniske høgskole, og har en master of business administration fra den franske skolen Insead.
Saniteten i Sjøforsvaret
SANSJØ ble etablert ved at fellesflåtens første navnkjente kirurg, skipslege Jørgen basker, fungerte i 1493.
Oppdrag
SANSJØ skal samle fagkunnskap og holde seg oppdatert på aktuelle sanitetsfaglige problemstillinger. Som rådgivende organ skal man videre presentere problemstillinger, mulighetsrom, anbefalte handlemåter og mulige konsekvenser av ulike handlemåter for Sjøforsvarets ledelse, og på forespørsel bistå de ulike avdelinger med råd og veiledning.
Birger Magnus
Han ble i 1980 gift med Siri Hatlen.
Saniteten i Sjøforsvaret
Historikk
Den første navngitte skipslege i Marinen tjenestegjorde ombord i 1493. Frem til 1814 eksisterte saniteten som en integrert del av den dansk-norske marine – ofte kalt fellesflåten – med hovedbase i København. Det første marinesykehuset ble etablert i Bergen i 1571 som en del av De Søfarendes Hospital. I den Kgl. ordre for Flåtens inndeling av 1700 opptrer for første gang et dedikert hospitalsskip; "Søhunden". Frem til flåteranet i 1807 hadde den dansk-norske fellesflåte hele 28 hospitalsskip i tjeneste. Ved etableringen av marinestasjonen i Fredriksvern – Stavern – ble det etablert en stilling som marinelege. Johan Rambcke ble ansatt som Fredriksverns første kirurg i august 1750. I Fredriksvern ble det opprettet et sykehus – Garnisonssykehuset i 1787 (nedlagt i 1812). Bygningen som huset Garnisonssykehuset er den eneste av Marinens sykehusbygninger i Norge som er bevart i dag. Det Combinerede Sykehus ble bygget i Fredriksvern i 1812 (brant ned i 1883). Den 12. september 1814 ble Jacob Carl Friedrik Bencke utnevnt av kong Christian Frederik til divisjonskirurg i den norske Marine, den norske Marines øverste læge og læge for sjøkadettene. Marinens sanitet ble opprettet som egen etat ved kongelig resolusjon av 10. april 1826. Karljohansvern på Horten ble i 1850 hovedstasjon for marinen. På Karljohansvern ble det opprettet et sykehus i 1828. I 1841 ble det bygget et nytt sykehus på Karljohansvern. Marinens Sykehus var sykehus for marinens personell, marineverftets personell og lokalbefolkningen inntil det ble ødelagt ved alliert bombing i 1945. Den 1. januar 1994 ble saniteten omorganisert ved etableringen av Sanitetsinspektøren for Sjøforsvaret på Haakonsvern. I 2003 ble avdelingen en del av Kysteskadren og fikk navnet Saniteten i Sjøforsvaret. Saniteten i Sjøforsvaret ble fra 2008 en del av Sjøforsvarets Inspektør- og Driftsavdeling (SFID) om er lokalisert på Haakonsvern. Den 1. august 2009 ble Saniteten i Sjøforsvaret innlemmet i Sjøforsvarsstaben og sjefen fikk tilbake tittelen Sanitetsinspektør for Sjøforsvaret.
Mandal Seilforening
Mandal Seilforening (stiftet 11. november 1974) er en seilforening fra Mandal, med klubbhus på Lillebanken og bryggeanlegg i Furulunden én kilometer vest for Sjøsanden.
Saniteten i Sjøforsvaret
Historikk
Sjøforsvaret gjennomgikk en større omorganisering i 2016 og fra 1. august ble alt fagpersonell i saniteten organisert under Saniteten i Sjøforsvaret (SANSJØ). SANSJØ ble etablert som en egen avdeling i Sjøforsvaret på linje med bl.a. Marinen og Kystvakten. SANSJØ sitt hovedoppdrag er å forsyne alle Sjøforsvarets enheter med tilstrekkelig sanitet og samtidig ivareta og videreutvikle navalmedisin.
Mandal Seilforening
Seilforeningen arrangerer regatta i sommerhalvåret og er underlagt Norges Seilforbund gjennom Vest-Agder Seilkrets.
Saniteten i Sjøforsvaret
Sjefer for Saniteten i Sjøforsvaret
Den første sjef for Saniteten i Sjøforsvaret var Nils Boye (1615–1690) som ble ansatt i 1658 som Søetatens kirurg.
Etter 1814 har Saniteten i Sjøforsvaret hatt følgende sjefer:
11. januar
11. januar er den ellevte dagen i året. Det er 354 dager igjen av året (355 i skuddår).
Fylkesvei 1918
Fylkesvei 1918 går mellom Nordbekk og Slåttsveen i Stange kommune.
11. januar
Navnedag
Børge og Børre
Fylkesvei 1918
Før 1. januar 2010 hadde veien betegnelsen fylkesvei 218. Frem til 2019 hadde veien betegnelsen fylkesvei 240 (Hedmark).
11. januar
Fødsler
Se flere som er født 11. januar i Kategori:Fødsler 11. januar.
Dødsfall
Se flere som døde 11. januar i Kategori:Dødsfall 11. januar.
Saniteten i Sjøforsvaret
Redningstjeneste
Kystvakten ivaretar søk og redning i våre havområder. Det første kystvakttokt med lege ombord var i 1599. De større kystvaktfartøyer har skipslege og sanitetsassistent(er).
Internasjonale operasjoner
Saniteten i Sjøforsvaret har deltatt i internasjonale operasjoner (INTOPS) i mange hundrede år. Den første internasjonale operasjon var i 1618 da admiral Ove Gjedde seilte til India med en eskadre på fem fartøyer. Eskadren hadde sanitetspersonell ombord.
Her listes et utdrag av operasjonen:
Sjøforsvarets Støttelag
Sjøforsvarets Støttelag ble etablert etter forliset til KNM «Oslo» 24. januar 1994. Sjøforsvarets Støttelag er et tverrfaglig team bestående av marineleger, marineprester, marinepsykologer og marinesykepleiere. Sjøforsvarets Støttelag er på 24/7/365 beredsskap og kan rykke ut for å støtte Sjøforsvarets enheter ved kriser og alvorlige hendelser. Sjøforsvarets Støttelag ivaretar også personellet før, under og etter internasjonale operasjoner.
Sjøforsvarets Legevakt
Saniteten i Sjøforsvaret har en overlegebakvakt for å støtte alle våre enheter med telemedisinske råd 24/7/365. Sjøforsvarets Legevakt har ca. 1000 skarpe hendelser per år. Sjøforsvarets Legevakt har etablert et samarbeide med AMK på Haukeland universitetssykehus.
Navalmedisinsk Bodstikke
Saniteten i Sjøforsvaret utgav fra 1995 til 2016 tidsskriftet Navalmedisinsk Bodstikke med tre nummer i året. Tidsskriftet inneholdt artikler som omhandler sanitetstjenesten i Sjøforsvaret i nåtid og fortid. Alle publiserte nummer av tidsskriftet kan lastes ned her, se tidsskrifter/NB. Fra 2019 ble Navalmedisinsk Bodstikke inkludert i DoCumentum Navale - tidsskrift for Norsk Forening for Maritim Medisin.
Saniteten i Sjøforsvarets Skriftserie
Saniteten i Sjøforsvaret har en skriftserie med hefter som i hovedsak dokumenterer sanitetens virksomhet og historie i Sjøforsvaret.
Colorado Bend gasskraftverk
Colorado Bend gasskraftverk er et varmekraftverk i Wharton County i delstaten Texas i det sørlige USA. Det har en installert produksjonskapasitet på 550 MW. Operatør er energiselskapet Constellation Energy Group. Brenselkilden er naturgass.
Ferjesambandet Aukra–Hollingsholmen
Aukra–Hollingsholmen er et fergesamband på fylkesvei 662 over Julsundet, mellom Aukra ferjekai på Gossa og Hollingsholm ferjekai på fastlandet i Aukra. Strekningen drives av Fjord1.
Overfartstiden er ca. 12 minutter, den blir betjent av MF «Norangsfjord» og MF «Eira» (som er reserveferge), med 35 avganger daglig i hver retning om hverdagen. 2014 var årsdøgnstrafikken 1076 kjøretøyer (rang 16 i Norge) og 829 personer (rang 17).
Det er foreslått en bru mellom øyene Gossa og Otrøya hvis Julsundbrua blir bygget. Da blir det fastlandsforbindelse for Gossa og størstedelen av Aukra kommune.
Hengyang
Hengyang (kinesisk: 衡 阳 / 衡 陽, pinyin: Héngyáng, tidligere Hengzhou (Hengchow), er den nest største by i Kinas Hunanprovins. Den er en by på prefekturnivå som ligger ved elven Xiangjiang ca. 500 km sør for Changsha, Hunans hovedstad. Hengyang hadde i 2006 anslagsvis 761.888 innbyggere. Hengyang er en travel og raskt voksende industriby og Hunans fremste trafikknutepunkt. Blant industriene i byen kan nevnes kjemisk industri, jordbruks- og gruveutstyr, tekstiler, papir og matvarer. Det er bly-, sink-, kull- og tinngruver i området.
Administrative enheter
Hengyang består av fem bydistrikter, fem fylker og to byfylker:
Jernbane
Beijing-Hongkong høyhastighetsjernbane har stoppested her.
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Kinas riksvei 322 begynner i Hengyang og fører via Guilin og Nanning i den autonome region Guangxi frem til grensen mot Vietnam ved Vennskapsporten.
Eksterne lenker
http://www.travelchinaguide.com/cityguides/hunan/hengyang/index.htm http://www.chinahotelsreservation.com/China_Hengyang_travel.html
Tore på sporet
Tore på sporet er et norsk underholdningsprogram som gikk sporadisk på NRK-TV fra 1996. Programmet ble ledet av Tore Strømøy og hadde som formål å gjenforene personer som hadde mistet kontakten. Programkonseptet gikk ut på at seere tok kontakt for å få hjelp til å spore opp personer, oftest slektninger, som de ønsket å finne igjen. Deretter ble det arrangert gjenforeninger gjennom reisereportasjer og innslag i studio. Den ene av de to personene som skulle gjenforenes bodde ofte i utlandet. Programlederen måtte dermed foreta en del reiser.
Det har per mars 2020 blitt laget ti sesonger av programmet, jevnt over med høye seertall.
Kritikk
Programmet har mottatt en del kritikk. I 2002 anklaget noen journalister ham for å spekulere i folks følelsesliv, og det er hevdet at programmet var sosialpornografi. Saken førte til førstesideoppslag i de største avisene i Norge.
I 2006 ble det skapt ny debatt om programmet da de viste et innslag der en biologisk mor ble gjenforent med sønnen sin, som hadde blitt adoptert til Norge. Den biologiske moren hadde tatt initiativ til gjenforeningen, og mente at sønnen hadde blitt tatt fra henne ulovlig. Møtet mellom de to ble svært følelsesladet for den biologiske moren, i motsetning til for den 16-årige sønnen, som senere ga uttrykk til media for at han hadde helt andre interesser enn sitt biologiske opphav. Blant kritikerne av programmet ble det ment at det er de adopterte barna selv som må ta initiativ til å bli gjenforent med sine biologiske foreldre. Programlederen mente på sin side at de to partene hadde blitt godt forberedt. På grunn av innslaget ble programmet klaget inn for Kringkastingsrådet, men rådet vurderte at innslaget lå innenfor NRKs etiske retningslinjer.
Programmet startet opp igjen i mars 2020 med 5 nye episoder.
Kobe Bryant
Kobe Bean Bryant (født 23. august 1978 i Philadelphia i Pennsylvania, død 26. januar 2020 i Calabasas i California ) var en amerikansk basketballspiller. Bryant tilbragte ti år av oppveksten sin i Italia, hvor hans far, Joe «Jellybean» Bryant, spilte profesjonell basketball. Bryant ga seg selv kallenavnet «Black Mamba», og inngikk et samarbeid med Nike for å starte et ungdomslag kalt «Mamba League», med mål om å gi hundrevis av barn gratis tilgang til sporten.
Bryant opprettet Mamba Sports Academy for å gi bredere friidretts- og livsstilsopplæring til konkurrenter på alle nivåer i en rekke idretter.
Bryant var på vei til en Mamba Sports Academy-kamp 26. januar 2020 da han, datteren hans Gianna og syv andre mennesker omkom i en helikopterulykke.
NBA-karriere
Bryant ble trukket opp av NBA-klubben Charlotte Hornets, men ble byttet til Los Angeles Lakers mot Vlade Divac samme år, der han spilte resten av sin karriere. Der opplevde han mye dramatikk, blant annet en feide med lagets andre stjernespiller, Shaquille O'Neal, og voldtektsanklager. 22. januar 2006 skårte han 81 poeng i en kamp mot Toronto Raptors, nest mest gjennom tidene, etter Wilt Chamberlains 100 poeng i en kamp i 1963. Lakers vant til slutt kampen 104-122. Bryant ble etter den ordinære sesongen 2007/08 kåret til MVP foran Chris Paul og Kevin Garnett. Kobe Bryant la opp som basketballspiller i år 2016 og regnes som en av de beste basketballspillerne gjennom tidene.
Død i helikopterulykke
Bryant omkom i en helikopterulykke 26. januar 2020. Sammen med Bryants 13 år gamle datter, Gianna, og syv andre lettet de fra John Wayne lufthavn i Orange County i California, i et Sikorsky S-76 helikopter. Helikopteret krasjet i nærheten av Las Virgenes Road og Willow Glen Street i Calabasas i California. De første rapportene indikerte at helikopteret krasjet i fjellet over Calabasas i tung tåke. Hendelsen er under etterforskning. Vitner rapporterte å høre et helikopter som slet på grunn av tåke og synlighet før det krasjet.
AirBridge Cargo
AirBridge Cargo er et russisk flyselskap som driver godstransport. Det er en avdeling av Volga-Dnepr Airlines med base i Moskva, Russland. Selskapet utfører regelmessige fraktflyvninger mellom Asia og Europa, alle via Russland.
Rutenett
Rutenettet omfatter tre kontinenter og 20 destinatsjoner i 11 land. Selskapet har regelmessige ruter fra byer i Asia som Shanghai, Beijing, Hongkong, Zhengzhou, Chengdu, Tokyo, Seoul, til viktige europeiske byer som Frankfurt am Main og Amsterdam, såvel som Amsterdam til Chicago (USA). For tiden omfatter AirBridgeCargo rutenett i Europa Frankfurt, Amsterdam, Zaragoza, Leipzig, Milano, Paris, Helsingfors, Jekaterinburg, Krasnojarsk, Khabarovsk, Novosibirsk og Luxemburg for vedlikehold. Fra 9. mai 2014 ble det introduser direkte ruter til München. Den 3. september 2015 startet selskapet flyvninger til Singapore, med direkte ruter fra Singapore og Moskva.
15. november 2016 ble det startet opp en rute som går fra Oslo lufthavn til Moskva. Ruten regnes som en mulighet for å transportere laks raskere ut på det asiatiske markedet.
Flåte
Per oktober 2014 består AirBridgeCargos flåte av kun Boeing 747 med en gjennomsnittsalder på 4,4 år.
Ole Wiggo Bang
thumb|Karlstads Teater der Bang har sine større oppsetninger Ole Wiggo Bang (født 17. desember 1951) er en norsk dirigent fra Hemnesberget, i dag teatersjef og orkestersjef for Värmlandsoperan i Karlstad.